En middelsstor, bred, blank, rødbrun hornbille. Arten har ikke horn på hodet eller groper på pronotum, hannen kan kjennes på at føttene og særlig klørne på framføttene er kraftig forstørrede. Oversiden er tett og svært fint punktert. Pronotum har to par svarte flekker der det fremste paret er nær sirkelrunde, det bakre kommaformede, dekkvingene har tre par svarte flekker i tillegg til at sømmen er svart.